Aage Dons
Store norske leksikon,Språk og litteratur,Litteratur i verden,Europa,Danmarks litteratur,Danmarks litteratur på 1900-tallet
Aage Dons var en dansk forfatter. Han rendyrket den psykologiske romanen, med forkjærlighet for ensomme, avstikkende karakterer eller særpregede sjelelige konflikter og bindinger, fremstilt ved hjelp av kunstferdig komposisjonsteknikk. I erindringsromanen Den svundne tid er ej forbi (1950) skildrer han sin oppvekst i et herregårdsmiljø.
Dons' betydeligste arbeider er Soldaterbrønden (1936), Her mødes alle veje (1941) og dobbeltromanen Frosten på ruderne, – og alt blev drøm (1948–49). Den siste utspilles i et internasjonalt, intellektuelt miljø, slik som flere av hans senere romaner, for eksempel Brænde til mit bål (1965). Blant disse kan også fremheves Nødstedt i natten (1973) og Rosa og det bizarre liv (1979). I 1976 utga han sine memoarer i Uden at vide hvorhen (1976). Utgivelser i norsk oversettelse Soldaterbrønden (1936). Norsk oversettelse: Brønnen (1947) Les mer i Store norske leksikon Danmarks litteratur litteratur roman selvbiografi bok Eksterne lenker Dansk Biografisk Leksikon: Aage Dons